Măsurile stricte pregătite de Instagram pentru protecția minorilor în mediul online. Care va fi implicarea părinților
Protecția minorilor în spațiul online este luată tot mai în serios de autorități, care le impun companiilor din domeniu să ia măsuri concrete. Astfel, în curând, conturile de Instagram ale adolescenților vor deveni private, pentru protejarea lor. Firma mamă, „Meta”, promite o tehnologie care să detecteze utilizatorii minori, chiar dacă aceștia au declarat o vârstă falsă la crearea contului.